Document ID: 32003R1398

Komisijas Regula (EK) Nr. 1398/2003
(2003. gada 5. augusts),
ar ko groza Padomes Direktīvas 92/65/EEK A pielikumu, lai iekļautu mazo stropa vaboli (Aethina tumida), Tropilaelaps ģints ērci (Tropilaelaps spp.), Ebolas un pērtiķu bakas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 13. jūlija Direktīvu 92/65/EEK, ar ko nosaka dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un ievešanu Kopienā, uz kuriem neattiecas dzīvnieku veselības prasības, kas noteiktas īpašos Kopienas noteikumos, kuri minēti Direktīvas 90/425/EEK A(I) pielikumā [1], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 998/2003 [2], un jo īpaši tās 22. panta pirmo punktu,
tā kā:
(1) Ar Direktīvu 92/65/EEK regulē bišu tirdzniecību un ievešanu Kopienā. Direktīva 92/65/EEK nosaka konkrētus noteikumus par minētās Direktīvas A pielikuma uzskaitītajiem dzīvniekiem un sugām, kuras ir uzņēmīgas pret slimībām, par ko jāziņo.
(2) Mazā stropu vabole (Aethina tumida) ir eksotisks kaitēklis, kas izplatās no Āfrikas un dažām citām trešām valstīm, ietekmējot medus bites un kamenes un radot nopietnas problēmas biškopības nozarei.
(3) Mazo stropu vaboli Starptautiskā Epizootiju birojs (SEB) nav iekļāvis sarakstā, un informācija par tās invāzijas apjomu trešās valstīs nav pieejama.
(4) Par šādiem gadījumiem Kopienā nav saņemti ziņojumi, tomēr mazā stropu vabole nav slimība, par ko Eiropas Kopienā jāziņo saskaņā ar Direktīvu 92/65/EEK.
(5) Ja mazo stropu vaboli ievestu Kopienā, tā varētu atstāt postošas sekas uz medus bišu veselību, biškopības nozari un medus ražošanu.
(6) Tropilaelaps (Tropilaelaps spp.) ir eksotiska parazītiska ērce, kas ietekmē medus bites, un ir galvenokārt atrodama Āzijas dienvidaustrumos, bet, ja to ievestu Kopienā, tā varētu atstāt postošas sekas uz medus bišu veselību, biškopības nozari un medus ražošanu.
(7) Tropilaelaps ir slimība, par ko jāziņo SEB. Taču tā nav slimība, par ko Eiropas Kopienā jāziņo saskaņā ar Direktīvu 92/65/EEK.
(8) Ebolas vīruss un pērtiķu baku vīruss ir reģistrēts laiku pa laikam konkrētās trešās valstīs, Kopienas pasākumi, ar ko ierobežo ievedumus, ir pieņemti pret Ebolas un pērtiķu bakām, jo šīs zoonozes var skart konkrētus dzīvniekus vai tie var tās pārnēsāt. Tāpēc pārredzamības un skaidrības labad ir piemēroti iekļaut šīs slimības kā slimības, par ko jāziņo saskaņā ar Direktīvu 92/65/EEK.
(9) Tāpēc jāpapildina Direktīvas 92/65/EEK A pielikuma sarakstu, kurā norādītas slimības, par ko jāziņo, ar mazo stropu vaboli, Tropilaelaps spp., Ebolas vīrusu un pērtiķu baku vīrusu.
(10) Tādēļ attiecīgi jāgroza Direktīva 92/65/EEK.
(11) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Direktīvas 92/65/EEK A pielikums ir grozīts saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula ir saistoša un tieši piemērojama visās dalībvalstīs.
Briselē, 2003. gada 5. augustā

Labels: 0
3
6